S-102/2013

Mál þetta höfðaði Ríkissaksóknari með ákæru 15. júlí 2013 á hendur ákærðu, H-kk-þgf R. R-x-x, kt. …, Deildartúni 4 á Akranesi og J-kk-þgf G. Þ-kk-þgf, kt. …, Kirkjubraut 13 á Akranesi. Málið var dómtekið 16. september 2013.

Í ákæru eru ákærðu gefin að sök eftirfarandi hegningarlagabrot framin á árinu 2013:

I.

....................................

II.

Gegn ákærðu báðum fyrir brot framin að kvöldi föstudagsins 15. mars að …:

1. Húsbrot, með því að hafa ruðst í sameiningu og í heimildarleysi inn á heimili …, kennitala …, og …, kennitala ….

2. Sérstaklega hættulega líkamsárás, með því að hafa stuttu síðar í sameiningu ráðist á …, ákærði H-kk-nf með því að kýla hann hnefahögg í höfuðið svo hann féll aftur fyrir sig á gólfið og hlaut þungt höfuðhögg við fallið og ákærðu báðir með því að veitast að honum liggjandi á gólfinu með hnefahöggum og spörkum víðs vegar á líkamann, allt með þeim afleiðingum að hann hlaut vægan heilahristing, væg bólgueymsli yfir kinnbeini hægra megin, bein og óbein eymsli yfir neðstu rifjum, væg eymsli hliðlægt í hryggsúlu vinstra megin í brjósthrygg, mar og hrufl á aftanverðum hægri upphandlegg, mar á hægra læri og hruflsár og mar um miðjan hægri sköflung.

Telst brot samkvæmt ákærulið II.1 varða við 231. gr. almennra hegningarlaga. Telst brot samkvæmt ákærulið II.2 varða við 2. mgr. 218. gr. almennra hegningarlaga.

III.

Gegn ákærðu báðum fyrir brot framin að kvöldi fimmtudagsins 23. maí, að …:

1. Sérstaklega hættulega líkamsárás, með því að hafa í sameiningu ráðist á …, kennitala …, ákærði H-kk-nf með því að slá hann hnefahögg í andlitið svo hann féll á gólfið og veist að honum liggjandi á gólfinu með því að kasta sjónvarpstæki og leirpotti í hann og berja hann í líkamann með broti úr tréhurð, og ákærðu báðir með því að sparka ítrekað í líkama hans og höfuð á meðan hann lá á gólfinu, allt með þeim afleiðingum að hann missti meðvitund, hlaut eymsli og skurð í hnakka, bólgu yfir vinstra kinnbeini án þreifi eymsla, eymsli undir hægra auga, eymsli og bólgu um miðjan vinstri framhandlegg og bólgur, rispur og smáskurði víðs vegar um líkamann.

2. Brot gegn valdstjórninni, með því að hafa í það skipti sem greinir í ákærulið III.1, í sameiningu beitt … líkamlegu ofbeldi vegna skýrslugjafar hans fyrir lögreglumanni fyrr um kvöldið vegna afskipta lögreglu af ákærða H-kk-þgf R-kk-þgf stuttu áður á sama stað.

Telst brot samkvæmt ákærulið III.1 varða við 2. mgr. 218. gr. almennra hegningarlaga. Telst brot samkvæmt ákærulið III.2 varða við 108. gr. almennra hegningarlaga, sbr. 6. gr. laga nr. 39/2000.

IV.

Dómkröfur ákæruvaldsins:

1. Ákærðu verði dæmdir til refsingar.

2. Ákærðu greiði allan sakarkostnað.

V.

Einkaréttarkröfur:

V.1

.....................................................

V.2

S-kk-nf S-kk-nf V-x-x, héraðsdómslögmaður, fyrir hönd kröfuhafa, …, kt. …, gerir kröfu um skaðabætur:

1. ......................................................

2. Sakborningurinn J-kk-nf G-kk-nf Þ-kk-nf, kt. …, greiði kröfuhafa í skaða- og miskabætur 660.000 kr. að viðbættum vöxtum frá tjónsdegi samkvæmt 8. gr. laga um vexti og verðtryggingu, en síðan dráttarvaxta samkvæmt 9. gr. sbr. 1. mgr. 6. gr. sömu laga frá 13. júní 2013 til greiðsludags. Bótakrafan sundurliðast í miskabætur að fjárhæð 600.000 kr. og lögmannskostnað 60.000 kr. að með töldum virðisaukaskatti.

Gerður er fyrirvari um breyttar kröfur ef í ljós kemur frekara tjón, svo sem vegna varanlegs miska og örorku í ljósi þess að um áverka á höfði er að ræða. Þess er krafist að bótakrafa þessi verði tekin upp í ákæru og hún dæmd í væntanlegu refsimáli á hendur sakborningum í [lögreglumáli nr. 012-2013-416] og að sakborningum verði refsað lögum samkvæmt. Þá er krafist réttargæsluþóknunar að mati dómsins til skipaðs réttargæslumanns kröfuhafa fyrir að hafa uppi bótakröfu þessa.

Af hálfu ákæruvaldsins hefur verið fallið frá því atriði í ákæru að ákærði J-kk-nf hafi gerst brotlegur gegn valdstjórninni.

Í þinghaldi 22. ágúst sl. var þáttur ákærða J-kk-ef klofinn frá máli meðákærða í máli nr. S-71/2013 sbr. 2. mgr. 169. gr. laga um meðferð sakamála nr. 88/2008. Í þinghaldi hinn 16. september sl. mætti ákærði J-kk-nf og játaði skýlaust þá háttsemi sem honum er gefin að sök í ákæru og var málið flutt um lagaatriði og ákvörðun viðurlaga að því er hann varðaði. Telst því sannað að hann hafi framið brot þau sem honum eru gefin að sök í ákæru. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Ákærði hefur játað að hafa beitt alvarlegu líkamlegu ofbeldi sem fól meðal annars í sér rof á heimilisfriði brotaþola með ofríki og má slá því föstu að framganga hans hafi valdið ótta og óþægindum fyrir alla þá sem þar voru. Til refsiþyngingar horfir fyrir ákærða að hann framdi brot sitt í félagi við annan mann, sbr. 2. mgr. 70. gr. almennra hegningarlaga. Á hinn bóginn horfir ákærða til málsbóta að hann hefur greiðlega gengist við brotunum.

Samkvæmt sakavottorði ákærða J-kk-ef hefur hann ekki áður gerst sekur um ofbeldisbrot. Ákærði hefur frá árinu 2008 tvisvar sinnum gengist undir viðurlög hjá lögreglu fyrir brot gegn lögum um ávana- og fíkniefni og umferðarlögum. Í apríl 2008 var ákærði í Holstebro í Danmörku dæmdur í 12 mánaða fangelsi og var frestað fullnustu 6 mánaða af refsingunni skilorðsbundið í tvö ár. Ákærði gekkst síðast undir sektargerð 15. janúar 2013 vegna fíkniefnalagabrots. Var refsing ákveðin 50.000 króna sekt.

Ákærði hefur unnið sér til refsingar fyrir líkamsárás gegn tveimur mönnum með skömmu millibili. Refsingu hans ber að tiltaka eftir reglum 77. gr. almennra hegningarlaga, nr. 19/1940 að því gættu verður refsing ákærða ákveðin átta mánaða fangelsi, þar af fimm mánuðir skilorðsbundnir til þriggja ára

Af hálfu …, er þess krafist að ákærða J-kk-þgf verði gert að greiða honum skaðabætur samtals að fjárhæð kr. 660.000, með vöxtum samkvæmt 8. gr. laga um vexti og verðbætur nr. 38/2001 frá 15. mars 2013 þar til mánuður er liðinn frá birtingu skaðabótakröfu þessarar, en síðan með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags. Ákærði hefur viðurkennt bótaskyldu en leggur fjárhæð kröfunnar í mat dómsins. Með broti sínu felldi ákærði á sig miskabótaskyldu gagnvart brotaþola, en þær bætur þykja hæfilega ákveðnar 150.000 krónur. Fjárhæð dæmdra skaðabóta ber vexti eins og í dómsorði greinir.

Loks verður ákærða með vísan til 1. mgr. 218. gr. laga nr. 88/2008 gert að greiða sakarkostnað samkvæmt yfirliti ákæruvalds, en málsvarnarlaun verjanda síns og þóknun skipaðs réttargæslumanns brotaþola samkvæmt ákvörðun dómsins. Þær greiðslur þykja hæfilega ákveðnar að meðtöldum virðisaukaskatti svo sem greinir í dómsorði. Jafnframt verður ákærða gert að greiða ferðakostnað verjanda og réttargæslumanns.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, J-kk-nf G. Þ-kk-nf, sæti átta mánaða fangelsi, en fresta skal fullnustu fimm mánaða af refsingunni og falli sá hluti hennar niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940, með síðari breytingum

Ákærði greiði … 150.000 krónur, ásamt vöxtum samkvæmt 8. gr. laga nr. 38/2001 um vexti og verðtryggingu, frá 15. mars 2013 til 13. júní 2013, en með dráttarvöxtum samkvæmt 1. mgr. 9. gr. sömu laga frá þeim degi til greiðsludags.

Ákærði greiði 360.188 krónur í sakarkostnað, þar með talin málsvarnarlaun verjanda síns, G-kk-ef S-x-x R-kk-ef héraðsdómslögmanns, 238.450 krónur, einnig ferðakostnað verjandans, 21.578 krónur, og þóknun skipaðs réttargæslumanns brotaþola, S-kk-ef S. V-x-x, héraðsdómslögmanns, 100.400 krónur og 21.578 krónur í ferðakostnað.

G-kk-nf S-kk-nf